13 सितंबर को देशभर में गणेशोत्सव मनाया जाएगा. इसी के मद्देनजर गांव से लेकर शहरों तक तैयारियां जोरों पर हैं. गणेश उत्सव के दौरान नदियों, सरोवरों में मूर्ति विसर्जन की प्रथा है. ऐसे में डूंगरपुर की गेपसागर झील को घातक रसायनों से बचाने के लिए शहर के तमाम गणेश मंडलों ने नगर परिषद के साथ मिलकर एक पहल की है. जिसके तहत मिट्टी की ही गणेश प्रतिमा बनाई और बेची जाएगी. ताकि पर्यावरण संरक्षित किया जा सके. यानि यूं कहें कि भक्ति के साथ पर्यावरण का भी ख्याल रखा जा रहा है.